**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2018. AUGUSZTUS 14-I RENDKÍVÜLI ÜLÉSÉRŐL.**

 **Határozat:**

 **32/2018. (VIII. 14.)**

 **33/2018. (VIII. 14.)**

 **34/2018. (VIII. 14.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2018. augusztus 14-i rendkívüli üléséről.

Jelen vannak: Németh Ágnes polgármester, Bogár István, Dormán Jenő,Vizlendvai László,

 Sipos László, Simon Viktória, Patakiné Sümegi Mária Erzsébet képviselők,

 Fazekas István jegyző, Darabos Balázsné jegyzőkönyvvezető.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Dormán Jenő és Sipos László képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

1./ **Vízmű 15 éves gördülő fejlesztési terv**

 Előadó: Németh Ágnes polgármester

2./ **Rendkívüli szociális támogatás pályázat**

 Előadó: Németh Ágnes polgármester

A napirendi javaslatot a képviselőtestület egyhangúlag elfogadta.

**1./ Vízmű 15 éves gördülő fejlesztési terv**

 Előadó: Fehér Károly polgármester

Németh Ágnes polgármester elmondta, hogy az előző éveknek megfelelően az önkormányzatnak a 15 éves víz és szennyvíz gördülő fejlesztési tervet az önkormányzatnak el kell fogadni. A Zalavíz a fejlesztési tervet elkészítette, amelyet ismertetett. A 2019. évre vonatkozó munkákat az Észak-zalai Víz- és Csatornamű Zrt-től meg kell rendelni.

Javasolta, hogy a vízre vonatkozó fejlesztési tervet fogadja el a képviselőtestület.

Hozzászólás nem volt, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 32/2018. (VIII. 14.) számú határozata**

Teskánd Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2019-2033 időszakra – egyetért, azt az írásos előterjesztésben foglaltaknak megfelelően elfogadja.

A képviselőtestület 11-32054-1-010-00-14MEKH azonosító kóddal rendelkező Zalaegerszeg-IV víziközmű-rendszer gördülő fejlesztési tervében szereplő MEKH által elfogadott 2019 évre vonatkozó munkákat megrendeli az Észak-zalai Víz- és Csatornamű Zrt.-től.

Javasolta, hogy a szennyvízre vonatkozó fejlesztési tervet fogadja el a képviselőtestület.

Hozzászólás nem volt, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 33/2018. (VIII. 14.) számú határozata**

Teskánd Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2019-2033 időszakra - egyetért, azt az írásos előterjesztésben foglaltaknak megfelelően elfogadja.

A képviselőtestület 21-32054-1-048-01-10 MEKH azonosító kóddal rendelkező Zalaegerszeg-SZV víziközmű-rendszer gördülő fejlesztési tervében szereplő MEKH által elfogadott 2019 évre vonatkozó munkákat megrendeli az Észak-zalai Víz- és Csatornamű Zrt.-től.

**2./ Rendkívüli szociális támogatás pályázat beadása**

 Előadó: Németh Ágnes polgármester

Németh Ágnes polgármester elmondta, hogy az idei évben is lehetőség van rendkívüli szociális támogatás beadására a településnek. A tavalyi évben is ezt a támogatást használták fel az időskorúak támogatására.

Javasolta, hogy a támogatást az idei évben is adják be.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 34/2018. (VIII. 14.) számú határozata**

Teskánd Község Önkormányzat Képviselő-testülete pályázatot nyújt be Magyarország 2018. évi központi költségvetéséről szóló 2017. évi C. törvény 3. melléklet I. 10. pontja szerinti rendkívüli szociális támogatásra.

A Képviselő-testület felhatalmazza a polgármestert a pályázat beadására.

Határidő: Azonnal

Felelős: Németh Ágnes polgármester

Több napirend és hozzászólás nem volt, Németh Ágnes polgármester megköszönte a megjelenést és az ülést 20 órakor bezárta.

 Kmf.

Németh Ágnes Fazekas István

polgármester jegyző

 Dormán Jenő Sipos László

 jegyzőkönyv-hitelesítők